รัฐบาลไทย-ข่าวทำเนียบรัฐบาล-​นายกรัฐมนตรีมีกำหนดการเข้าร่วมการประชุมสุดยอดผู้นำลุ่มน้ำโขงตอนล่าง ครั้งที่ ๓ ณ เมืองเสียมราฐ ราชอาณาจักรกัมพูชา
วันพุธที่ 11 เมษายน 2561
​นายกรัฐมนตรีมีกําหนดการเข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ ๓ ณ เมืองเสียมราฐ ราชอาณาจักรกัมพูชา
​นายกรัฐมนตรีมีกําหนดการเข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ ๓ ณ เมืองเสียมราฐ ราชอาณาจักรกัมพูชา
วันนี้ (4 เมษายน 2560) พลโท วีรชน สุคนธปฏิภาค รองโฆษกประจําสํานักนายกรัฐมนตรี ได้เปิดเผยภารกิจด้านต่างประเทศของนายกรัฐมนตรี ว่า พลเอก ประยุทธ์ จันทร์โอชา นายกรัฐมนตรี มีกําหนดการเข้าร่วมการประชุมสุดยอดผู้นํา ลุ่มน้ําโขงตอนล่าง ครั้งที่ 3 (The 3rd Mekong River Commission Summit) ในวันที่ 5 เมษายน 2561 ณ จังหวัดเสียมราฐ ราชอาณาจักรกัมพูชา โดยมีรายละเอียด ดังนี้
รองโฆษกประจําสํานักนายกรัฐมนตรีกล่าวว่า การประชุมครั้งนี้ ผู้เข้าร่วมการประชุมประกอบด้วย 1.ผู้นําจากประเทศสมาชิกคณะกรรมาธิการแม่น้ําโขง(Mekong River Commission: MRC) ได้แก่ ไทย กัมพูชา ลาว และเวียดนาม 2.รัฐมนตรีจากประเทศคู่เจรจา ได้แก่ จีนและเมียนมา 3.ผู้แทนรัฐบาลประเทศหุ้นส่วนการพัฒนาและองค์การระหว่างประเทศ เป็นการประชุมระดับผู้นําของประเทศสมาชิกคณะกรรมาธิการแม่น้ําโขงที่มีกําหนดจัดขึ้นทุก 4 ปี เพื่อเป็นเวทีสําคัญด้านทรัพยากรน้ําระดับภูมิภาค ในการหารือและกําหนดนโยบายความร่วมมือด้านการบริหารจัดการทรัพยากรน้ําและทรัพยากรที่เกี่ยวข้องในลุ่มน้ําโขง
วัตถุประสงค์ของการประชุมครั้งนี้ คือ 1.ประเทศสมาชิกจะร่วมแสดงจุดยืนร่วมกันในการดําเนินการตามความตกลงว่าด้วยความร่วมมือเพื่อการพัฒนาลุ่มแม่น้ําโขงอย่างยั่งยืน พ.ศ. 2538 และสนับสนุนการบรรลุเป้าหมายการพัฒนาแห่งสหประชาชาติ (Sustainable Development Goals) 2.เพิ่มพูนความร่วมมือกับประเทศในลุ่มน้ําโขงตอนบน ได้แก่ สาธารณรัฐประชาชนจีนและสาธารณรัฐแห่งสหภาพเมียนมา 3.เสริมสร้างความร่วมมือระหว่างคณะกรรมาธิการแม่น้ําโขง (MRC) และกรอบความร่วมมืออื่นๆ ในภูมิภาครวมทั้งสร้างความเชื่อมั่นให้กับหุ้นส่วนการพัฒนาต่อแนวความร่วมมือของ MRC และ 4.แลกเปลี่ยนประสบการณ์ องค์ความรู้และการประยุกต์สําหรับการบริหารจัดการลุ่มน้ําโขง ร่วมกับลุ่มน้ํานานาชาติอื่นๆ
ประเด็นที่นายกรัฐมนตรีจะผลักดันในการประชุมครั้งนี้ ได้แก่ ผลักดันความร่วมมือการบริหารจัดการความเสี่ยงด้านภัยพิบัติจากภาวะน้ําแล้ง น้ําท่วม และคุณภาพน้ํา เสริมสร้างบทบาทการดําเนินงานของคณะกรรมาธิการแม่น้ําโขงให้ เป็นศูนย์กลางความรู้ด้านทรัพยากรน้ําและทรัพยากรที่เกี่ยวข้องในภูมิภาคลุ่มน้ําโขง สนับสนุนให้นําองค์ความรู้ทางเทคนิควิชาการที่มี เพื่อพัฒนาสู่ระบบเทคโนโลยีสารสนเทศสนับสนุนการตัดสินใจด้านการบริหารจัดการทรัพยากรน้ําและทรัพยากรที่เกี่ยวข้องในลุ่มน้ําโขง ซึ่งประเทศสมาชิก หน่วยงานภาครัฐ องค์กรพัฒนาและประชาชน สามารถเข้าถึงและใช้ประโยชน์ได้อย่างแท้จริง นอกจากนี้ ไทยจะผลักดันให้ คณะกรรมาธิการแม่น้ําโขงมีความเข้มแข็งและโดดเด่น โดยการร่วมออกแบบองค์กร ให้ทันต่อสถานการณ์การพัฒนาด้านต่างๆ ทั้งในระดับโลกและระดับภูมิภาค ซึ่งมุ่งเน้นการดําเนินงานที่สําคัญ คือ การบริหารจัดการอย่างมีธรรมภิบาล การมุ่งเน้นนวัตกรรม การพัฒนาบนฐานทรัพยากร (Nature-Based Solutions) การใช้ทรัพยากรน้ําเสริมสร้างความสัมพันธ์ระหว่างประเทศ โดยพัฒนาสู่การเป็นเวทีด้านการทูตเรื่องน้ําของภูมิภาค
สําหรับผลของการประชุมฯ ผู้นํารัฐบาลประเทศสมาชิกจะรับรองปฏิญญาเสียมราฐ ค.ศ. 2018 ซึ่งเป็นเอกสารแสดงเจตนารมณ์เชิงนโยบายของประเทศสมาชิกคณะกรรมาธิการแม่น้ําโขง ในการมุ่งเน้นการดําเนินงานตามพันธกรณีของความตกลงว่าด้วยความร่วมมือเพื่อการพัฒนาลุ่มแม่น้ําโขงอย่างยั่งยืน พ.ศ. 2538 มีสาระสําคัญ คือ การเพิ่มพูนความพยายามและความเป็นหุ้นส่วนของประเทศสมาชิก ในการพัฒนาและบริหารจัดการทรัพยากรน้ํา และทรัพยากรที่เกี่ยวข้อง เพื่อบรรลุเป้าหมายการพัฒนาที่ยั่งยืนของลุ่มแม่น้ําโขง โดยไม่มีการลงนามและไม่มีถ้อยคําหรือบริบทใดที่มุ่งจะก่อให้เกิดพันธกรณีภายใต้บังคับของกฎหมายระหว่างประเทศ
กําหนดการเข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ ๓ ของนายกรัฐมนตรี มีดังนี้
- 07.00 น. นายกรัฐมนตรีและคณะ เดินทางออกจากท่าอากาศยานทหาร 2 (กองบิน 6) ไปยังจังหวัดเสียมราฐ ราชอาณาจักรกัมพูชา
- 08.30 น. นายกรัฐมนตรีหารือทวิภาคีกับนายกรัฐมนตรีกัมพูชา
- 09.00 น. นายกรัฐมนตรีเข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ 3 อย่างไม่เป็นทางการ (Retreat)
- 10.30 น. นายกรัฐมนตรีเข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ 3 แบบเต็มคณะ (Plenary)
- 14.30 น. นายกรัฐมนตรีและคณะเดินทางกลับประเทศไทย โดยจะเดินทางถึงไทยเวลาประมาณ 15.30 น.